У першай — прасіў за Беларусь, Украіну, за Беларускую Грэка-Каталіцкую Царкву, за віцебскую парафію. Прасіў здароўя і даўгалецьця для Ўладыкі Сяргея, здароўя і дабрабыту айцу Зьмітру з Віцебска і яго сям’і. У другой — больш за 30 прозьвішчаў — родных, сяброў, братоў і сясьцёр па веры. Пасьля нарады з грэка-каталіцкімі сьвятарамі прыняў рашэньне пакінуць прашэньні ў храме Труны Гасподняй. У тым месцы, дзе першапачаткова быў пахаваны Ісус. Дзе штогод зьяўляецца блаславёны агонь. У самым сьвятым месцы на Зямлі. Але прыняць рашэньне лёгка, цяжка выканаць. Там жа няма паштовай скрыні.